16/06/2020 | Administración LocalMunicipal
Porto do Son
Convocatoria selección Brigada prevención e extinción de incendios

Pola presente faise público o extracto da convocatoria para a selección de un capataz, un peón condutor e tres peóns da brigada de vixilancia, prevención e defensa contra incendios forestais, en relación ao convenio único de colaboración subscrito entre a Consellería do Medio Rural o Concello de Porto do Son para a participación na prevención e defensa contra incendios forestais, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-202, e creación dunha bolsa de emprego para cubrir as necesidades que o concello de Porto do Son poida ter, ata o 29/08/2023, salvo que o concello decida con anterioridade a anulación da mesma. Prazo de presentación de solicitudes: ata as 13:30 horas do sétimo día natural ao da publicación do anuncio da convocatoria no xornal e na sede electrónica (taboleiro de edictos). Forma de presentación: presentaranse pola sede electrónica do concello (https://portodoson.sedelectronica. gal/info.0) no Rexistro xeral do Concello. Así mesmo poderanse presentar na forma que determina o artigo 16.4 da Lei 39/2015, de 1 de outubro do procedemento administrativo común das administracións públicas, neste caso, os/as concursantes deberán comunicalo mediante correo electrónico ao concello (secretaria@portodoson. gal) durante o mesmo prazo que o de presentación de instancias. O sistema de selección será o concurso-oposición: o BAREMO a aplicar será o seguinte: 1º Proba práctica: que consistirá en demostrar o manexo da maquinaria e ferramentas coas que se desenvolvera o traballo, así como as aptitudes profesionais, a desenvolver polos aspirantes, puntuarase de 0 a 8 puntos, sendo necesario acadar un mínimo de 4 puntos para superar a proba.2º. Proba de coñecemento da lingua galega: As persoas que non puideran acreditar o coñecemento da lingua galega mediante o certificado da realización do CELGA 4 ou equivalente da lingua galega para a praza de capataz, e o CELGA 1 ou equivalente para a praza de peón condutor e peóns deberán realizar unha proba escrita cunha duración máxima de 30 minutos. Esta proba cualificarase con APTO ou NON APTO.3º. Recoñecemento médico e proba de esforzó físico, eliminatoria. Realizarase previamente á contratación do persoal integrante da brigada un recoñecemento médico e unha proba física de esforzo para garantir as súas condicións de saúde para o traballo a realizar, segundo a recomendación técnica sobre procedementos para a selección de persoal para a extinción de incendios forestais onde se describen os procedementos para os bloques de saúde e condición física do Ministerio de Agricultura, Pesca e Alimentación. - Recoñecemento médico: Capataces: farano as dúas persoas que obteñan maior puntuación na fase de proba práctica e de servizos prestados. Peón Condutor: farano as dúas persoas que obteñan maior puntuación fase de proba práctica e de servizos prestados. Peón: farano as catro persoas que obteñan maior puntuación na fase de proba práctica e de servizos prestados. No caso de que un mesmo aspirante acade a puntuación suficiente para a realización do recoñecemento en máis dunha categoría, o número mínimo de aspirantes que debe realizar o recoñecemento médico será de 8 aspirantes. -Proba de esforzo físico: Realizarase unha vez superado o recoñecemento médico específico e tamén TERÁ CARÁCTER ELIMINATORIO.4º. Servizos prestados na Administración ou na empresa privada no desempeño de postos de traballo de capataz, peón condutor e peón de brigada de prevención e defensa contra incendios forestais, ata a data de publicación das bases, acreditaranse mediante certificado de empresa ou certificado de servizos prestados/vida laboral (adxuntando contratos), non se computarán servizos inferiores a un mes, considerándose os meses de trinta días, puntuarase de 0,10 puntos por mes traballado ata un máximo de 2 puntos. Valoraranse os méritos determinados que sexan alegados e plenamente xustificados polos aspirantes. No suposto de empate nas puntuacións de dous ou máis aspirantes, esta resolverase pola puntuación obtida na proba práctica e se isto non fora suficiente de persistir o empate terán preferencia os candidatos que presentarán a súa solicitude por orde de entrada no rexistro. O resto das bases atópanse publicadas na páxina web do concello no apartado de emprego. O prazo empezará a contar a partir do día seguinte á publicación do anuncio no xornal (o anuncio no xornal publicarase con posterioridade a este anuncio no BOP e colgarase tamén na páxina web). Porto do Son a 05/06/2020. O Alcalde- Presidente, Asdo.: Jose Luís Oujo Pouso